CELEX: 22008D0093(01)
Language: hu
Date: 2008-07-04 00:00:00
Title: Az EGT Vegyes Bizottság 93/2008 határozata ( 2008. július 4. ) az EGT-megállapodás 31. jegyzőkönyvének a négy alapszabadságon kívül eső különleges területeken folytatott együttműködésre vonatkozó módosításáról

23.10.2008   
            
            
               HU
            
            
               Az Európai Unió Hivatalos Lapja
            
            
               L 280/34
            
         
      AZ EGT VEGYES BIZOTTSÁG 93/2008 HATÁROZATA
   
   (2008. július 4.)
   az EGT-megállapodás 31. jegyzőkönyvének a négy alapszabadságon kívül eső különleges területeken folytatott együttműködésre vonatkozó módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2007. június 15-i 63/2007 EGT vegyes bizottsági határozat (1) módosította.
            
         
               (2)
            
            
               Indokolt kiterjeszteni a megállapodás szerződő felei közötti együttműködést az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (2).
            
         
               (3)
            
            
               Ennek következtében a megállapodás 31. jegyzőkönyvét módosítani kell annak érdekében, hogy e kiterjesztett együttműködés lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 1. cikkének (10) bekezdése a következőkkel egészül ki:
   
      
                  „(11)
               
               
                  
                              a)
                           
                           
                              Az EFTA-államok teljes mértékben részt vesznek az Európai Innovációs és Technológiai Intézet (a továbbiakban: az intézet) munkájában az alábbi közösségi jogi aktusban foglaltak szerint:
                              
                                          —
                                       
                                       
                                          
                                             32008 R 0294: az Európai Parlament és a Tanács 2008. március 11-i 294/2008/EK rendelete az Európai Innovációs és Technológiai Intézet létrehozásáról (HL L 97., 2008.4.9., 1. o.).
                                       
                                    
                        
                              b)
                           
                           
                              A megállapodás 82. cikke (1) bekezdésének a) pontjában és 32. jegyzőkönyvében foglaltaknak megfelelően az EFTA-államok hozzájárulnak az a) pontban említett tevékenységek finanszírozásához.
                           
                        
                              c)
                           
                           
                              Az EFTA-államok az intézet és személyzete tekintetében az Európai Közösségek kiváltságairól és mentességeiről szóló jegyzőkönyvet alkalmazzák.
                           
                        
                              d)
                           
                           
                              Az Európai Közösségek egyéb alkalmazottaira vonatkozó alkalmazási feltételek 12. cikke (2) bekezdésének a) pontjától eltérve az EFTA-államok teljes jogú állampolgárait az intézet igazgatója szerződéssel alkalmazhatja.
                           
                        
                              e)
                           
                           
                              A 79. cikk (3) bekezdése értelmében e bekezdésre a megállapodás VII. része (Intézményi rendelkezések) alkalmazandó.
                           
                        
                              f)
                           
                           
                              Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet e rendelet alkalmazásában az intézet EFTA-államokat érintő dokumentumai esetében is alkalmazni kell.”
                           
                        
            
   2. cikk
   Ez a határozat a megállapodás 103. cikke (1) bekezdésében említettek szerinti utolsó bejelentésnek az EGT Vegyes Bizottsághoz történő beérkezését követő napon lép hatályba (3).
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2008. július 4-én.
      
         
            az EGT Vegyes bizottság részéről
         
         
            az elnök
         
         őfensége Nikolaus von LIECHTENSTEIN herceg
      
   
   
      (1)  HL L 304., 2007.11.22., 43. o.
   
      (2)  HL L 97., 2008.4.9., 1. o.
   
      (3)  Alkotmányos követelmények fennállását nem jelezték.